
ประกาศองค์การบริหารส่วนตำบลปุโรง
เรื่อง  การรับสมัครอาสาสมัครท้องถิ่นรักษ์โลก  (อถล.)
***************************
		ด้วย กรมส่งเสริมการปกครองท้องถิ่นได้ริเริ่มโครงการอาสาสมัครท้องถิ่นรักษ์โลก  และให้องค์ปกครองส่วนท้องถิ่น  ดำเนินการรับสมัครอาสาสมัครท้องถิ่นรักษ์โลก  (อถล.)  ที่มีความสมัครใจและมีจิตอาสาเข้ามาร่วมดำเนินกิจกรรมด้านการบริหารจัดการสิ่งปฏิกูลและขยะมูลฝอย  รวมถึงการป้องกันและรักษาสิ่งแวดล้อมในเขตท้องถิ่นของตนเอง
		ดังนั้น องค์การบริหารส่วนตำบลปุโรง  จึงขอประกาศรับสมัครอาสาสมัครท้องถิ่นรักษ์โลก  (อถล.)
ผู้ที่จะสมัครเป็น อถล. ต้องมีคุณสมบัติ ดังต่อไปนี้ 
(๑) มีสัญชาติไทย 
(๒)  มีอายุไม่ต่ำกว่า 7 ปีบริบูรณ์ 
(3)  มีภูมิลำเนาอยู่ในเขตองค์กรปกครองส่วนท้องถิ่นนั้น
(4)มีความสมัครใจและมีจิตอาสาเข้ามาร่วมดำเนินกิจกรรมด้านการบริหารจัดการสิ่งปฏิกูลและมูลฝอย รวมถึงการปกป้องและรักษาสิ่งแวดล้อม
(5)  เป็นบุคคลที่มีความเสียสละและอุทิศตัวในการทำงานเพื่อส่วนรวม 
(6)  เป็นบุคคลที่ตระหนักถึงการทำงานโดยใช้กระบวนการมีส่วนร่วมเป็นสำคัญ
(7)เป็นบุคคลที่เปิดโอกาสให้กับตัวเองและผู้อื่นในการแสวงหาความรู้ และเพิ่มพูนความรู้ และประสบการณ์
กรณีที่ผู้สมัครไม่ได้เป็นบุคคลที่มีสัญชาติไทย ให้คณะกรรมการส่งเสริมและสนับสนุนอาสาสมัครรักษ์โลกระดับท้องถิ่น เป็นผู้พิจารณารับสมัครเป็น อถล.
	โดย อถล.มีบทบาทและหน้าที่ ดังต่อไปนี้
	(1) ประพฤติตนเป็นแบบอย่างในการจัดการสิ่งปฏิกูลและมูลฝอย การปกป้องและรักษาสิ่งแวดล้อม
	(2)เฝ้าระวัง สอดส่อง ดูแล และรายงานสถานการณ์การบริหารจัดการสิ่งปฏิกูลและมูลฝอย         การปกป้องและรักษาสิ่งแวดล้อม ในพื้นที่ให้องค์กรปกครองส่วนท้องถิ่นทราบ
	(3) สื่อสาร เผยแพร่และประชาสัมพันธ์ ข้อมูลข่าวสารและกิจกรรมเพื่อเสริมสร้างจิตสำนึกด้านการบริหารจัดการสิ่งปฏิกูลและมูลฝอยการปกป้องและรักษาสิ่งแวดล้อม 
	(4) เข้าร่วมกิจกรรมเกี่ยวกับการบริหารจัดการสิ่งปฏิกูลและมูลฝอย การปกป้องและรักษาสิ่งแวดล้อมที่องค์กรปกครองส่วนท้องถิ่น หรือองค์กรปกครองส่วนท้องถิ่นใกล้เคียง หรือส่วนราชการที่เกี่ยวข้องจัดขึ้น
	(5) ให้ความร่วมมือกับองค์กรปกครองส่วนท้องถิ่น ส่วนราชการ ภาคเอกชน และเครือข่าย อถล. เพื่อดำเนินการเกี่ยวกับการบริหารจัดการสิ่งปฏิกูลและมูลฝอยการปกป้องและรักษาสิ่งแวดล้อม

	ผู้ที่สนใจและมีคุณสมบัติครบถ้วน  ยื่นใบสมัครที่องค์กรปกครองส่วนท้องถิ่นที่ตนเองมีภูมิลำเนาอยู่ ตามแบบที่ส่งมาด้วยนี้ พร้อมสำเนาบัตรประชาชน จำนวน 1 ฉบับ และรูปถ่ายหน้าตรง ขนาด 1 นิ้ว จำนวน 2 รูป  สำหรับผู้สมัครที่มีอายุต่ำกว่า ๑๘ ปีบริบูรณ์ จะต้องมีผู้ปกครองลงนามยินยอมในใบสมัครด้วย ทั้งนี้สามารถยื่นใบสมัครได้ตั้งแต่บัดนี้เป็นต้นไป  เวลา 8.30 น. – 16.30 น.  ณ  องค์การบริหารส่วนตำบลปุโรง  ตำบลปุโรง  อำเภอกรงปินัง  จังหวัดยะลา  

		จึงประกาศให้ทราบโดยทั่วกัน

		ทั้งนี้  ตั้งแต่บัดนี้เป็นต้นไป

				     ประกาศ  ณ  วันที่          เดือนธันวาคม  2560



					                  (นายมะมิง  สะแต)
					         นายกองค์การบริหารส่วนตำบลปุโรง


image1.png




